turjo4nis/wikipedia-bn-dump-20250701 huggingface dataset:
তামান্না বেগম

তামান্না বেগম (১৯৪৪– ২০ ফেব্রুয়ারি ২০১২) ছিলেন একজন পাকিস্তানি চলচ্চিত্র ও টেলিভিশন অভিনেত্রী।

ব্যক্তিজীবন 
অভিনেত্রী তামান্না বেগম ১৯৪৪ সালে ভারতের উত্তর প্রদেশের আলিগড়ে জন্মগ্রহণ করেছিলেন। তিনি উপস্থাপিকা হিসাবে ১৯৬০ সালে রেডিও পাকিস্তান, লাহোর থেকে তার মিডিয়া জীবন শুরু করেছিলেন এবং পরে চলচ্চিত্রে যোগদানের আগে থিয়েটার নাটকে অভিনয় করেছিলেন। তিনি ১৯৬২ সালে দামান চলচ্চিত্রে অভিনয়ের মধ্য দিয়ে চলচ্চিত্রজগতে প্রবেশ করেছিলেন এবং ১৯৮০ এর দশকের শেষ পর্যন্ত পাকিস্তানি চলচ্চিত্র শিল্পে কাজ করেছিলেন। তিনি ২৬০ টিরও বেশি চলচ্চিত্রে এবং শত শত ধারাবাহিক টিভি নাটকে অভিনয় করেছিলেন। তিনি মাঝেমধ্যেই নেতিবাচক চরিত্রে অভিনয় করতেন, তবে কিছু বিনোদনমূলক এবং কৌতুক ভূমিকায়ও অভিনয় করেছিলেন।

অভিনীত চলচ্চিত্র 

 দামান (১৯৬৩) - অভিনেত্রী হিসাবে আত্মপ্রকাশে তার প্রথম চলচ্চিত্র
 আশিয়ানা (১৯৬৪)
 নসিব আপনা আপনা
 আফশান (১৯৭১)
 ইলজাম (১৯৭২)
 নাদান (১৯৭১)
 মুহাব্বত (১৯৭২)
 উমরাও জান আদা (১৯৭২)
 আনমল (১৯৭৩)
 ভরসা (১৯৭৭) 
 বেহেন ভাই (১৯৭৯)
 সোহরা তে জবাই (১৯৮০)
 মেহেন্দি (১৯৯৬)

চলচ্চিত্রে এক দশক কাজ করার পরে তিনি টেলিভিশনে যোগ দিয়েছিলেন এবং পাকিস্তানি ধারাবাহিক টিভি নাটকে কয়েকটি চরিত্রে অভিনয় করেছিলেন।

পুরস্কার এবং স্বীকৃতি 
 ১৯৭৭ সালে ভরসা  চলচ্চিত্রের জন্য সেরা পার্শ্ব অভিনেত্রী হিসেবে নিগার পুরস্কার।

মৃত্যু 
তামান্না বেগম দীর্ঘ অসুস্থতার পর ২০১২ সালের ২০ ফেব্রুয়ারি ৬৮ বছর বয়সে করাচিতে মৃত্যুবরণ করেছিলেন। মৃত্যুর কিছুদিন আগে তিনি হৃদরোগে আক্রান্ত হয়েছিলেন এবং একটি বেসরকারি হাসপাতালে চিকিৎসাধীন ছিলেন। হার্ট অ্যাটাকের ফলে তার কিডনি বিকল হয়ে পড়েছিল এবং তিনি সপ্তাহে দুবার ডায়ালিসিস চিকিৎসা করিয়েছিলেন।

তথ্যসূত্র 

১৯৪৪-এ জন্ম
২০১২-এ মৃত্যু
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
করাচির অভিনেত্রী
নিগার পুরস্কার বিজয়ী
২০শ শতাব্দীর পাকিস্তানি অভিনেত্রী
উর্দু চলচ্চিত্র অভিনেত্রী
পশতু চলচ্চিত্র অভিনেত্রী
২১শ শতাব্দীর পাকিস্তানি অভিনেত্রী
পাঞ্জাবি চলচ্চিত্র অভিনেত্রী
জাহিন তাহিরা

জাহিন তাহিরা (১৯৩৯- ৯ জুলাই ২০১৯) ছিলেন একজন পাকিস্তানি চলচ্চিত্র এবং টেলিভিশন অভিনেত্রী, প্রযোজক ও পরিচালিকা। পাশাপাশি তিনি রেডিও পাকিস্তান এবং মঞ্চেও কাজ করেছিলেন।

জীবনীক্রম 
জাহিন তাহিরা ১৯৩৯ সালে (কিছু সূত্র অনুসারে ১৯৪০ সালে ) ব্রিটিশ ভারতের লখনউতে জন্মগ্রহণ করেছিলেন।

তাকে পাকিস্তানি টেলিভিশনের ইতিহাসে অন্যতম অভিজ্ঞ এবং বরিষ্ঠ অভিনেত্রী হিসাবে বিবেচনা করা হয়। তিনি ১৯৬০, ১৯৭০ এবং ১৯৮০ এর দশকের শেষের দিকে মূলত পাকিস্তান টেলিভিশন কর্পোরেশন (পিটিভি) করাচি কেন্দ্রে শক্তিশালী চরিত্রে অভিনয় করে টিভি-পর্দায় আধিপত্য বিস্তার করেছিলেন। তিনি কেন্দ্রীয় এবং পার্শ্বচরিত্রে প্রায় ৭০০ টিরও বেশি ধারাবাহিক নাটক অভিনয় করেছেন। তিনি কয়েকটি টেলিভিশন ধারাবাহিক প্রযোজনা ও পরিচালনাও করেছেিলেন। তিনি শওকত সিদ্দিকির পাকিস্তানের রেকর্ডভাঙিয়ে ধারাবাহিক খুদা কি বাস্তি-তে প্রধান চরিত্রে অভিনয় করেছিলেন।

২০১৩ সালে পাকিস্তানি বিনোদন শিল্পে কাজের স্বীকৃতি স্বরূপ পাকিস্তানের রাষ্ট্রপতি তাকে তমঘা-ই-ইমতিয়াজ পুরস্কার প্রদান করেছিল।

জাহিন তাহিরা ২০১৯ সালের ৯ জুলাইয়ে সকাল সাড়ে নয়টার দিকে করাচীতে মৃত্যুবরণ করেছেন।

পুরস্কার এবং স্বীকৃতি 
 টেলিভিশনে আজীবন অর্জনের জন্য হাম পুরস্কার
 পাকিস্তানের রাষ্ট্রপতি কর্তৃক তমঘা-ই-ইমতিয়াজ পুরস্কার (২০১৩)

তথ্যসূত্র

বহিঃসংযোগ 
 

১৯৪৯-এ জন্ম
২০১৯-এ মৃত্যু
পাকিস্তানি টেলিভিশন অভিনেত্রী
করাচির অভিনেত্রী
মুহাজির ব্যক্তি
২১শ শতাব্দীর পাকিস্তানি অভিনেত্রী
১৯৩১-এ জন্ম
২০শ শতাব্দীর পাকিস্তানি অভিনেত্রী
তমঘা-ই-ইমতিয়াজ প্রাপক
নায়ার সুলতানা

নায়ার সুলতানা (জন্ম তৈয়বা বানু; ১৯৩৭– ২৭ অক্টোবর ১৯৯২) ছিলেন একজন পাকিস্তানি চলচ্চিত্র অভিনেত্রী।  তিনি ১৯৫০ এবং ১৯৬০ এর দশকে ললিউডে বড় পর্দার অন্যতম অভিনেত্রী ছিলেন।  তিনি পাকিস্তানে মালকা-ই-জজবাত (ভাবের রানি) নামে পরিচিত ছিলেন।

ব্যক্তিগত জীবন 
নয়ার সুলতানা ১৯৩৭ সালে ব্রিটিশ ভারতের আলিগড়ে একটি মুসলিম পরিবারে জন্মগ্রহণ করেছিলেন। তিনি ব্রিটিশ ভারতের আলিগড় মহিলা কলেজে পড়াশোনা করেছিলেন। ১৯৪৭ সালে পাকিস্তানের স্বাধীনতার পর তার পরিবার করাচিতে চলে যায়। তিনি তার সহ-অভিনেতা এবং পাকিস্তানি চলচ্চিত্র শিল্পের অন্যতম প্রধান রোমান্টিক অভিনেতা দর্পণকে বিয়ে করেছিলেন। তার বড় ভাই সন্তোষ কুমারও একজন অভিনেতা ছিলেন এবং আরেক ভাই এস সুলাইমান ছিলেন একজন চলচ্চিত্র পরিচালক।

মৃত্যু 
নায়ার সুলতানা ১৯৯২ সালের ২৭ অক্টোবর পাকিস্তানের করাচির আগা খান হাসপাতালে ক্যান্সারের ফলে মৃত্যুবরণ করেছিলেন।

পুরস্কার এবং স্বীকৃতি 
 সাত লাখ (১৯৫৭) চলচ্চিত্রের জন্য সেরা অভিনেত্রী হিসেবে জন্য নিগার পুরস্কার
 সাহেলি (১৯৬০) চলচ্চিত্রের জন্য সেরা অভিনেত্রীর হিসেবে নিগার পুরস্কার
 আওলাদ  (১৯৬২) চলচ্চিত্রের জন্য সেরা অভিনেত্রীর হিসেবে নিগার পুরস্কার
 বেহিশত  (১৯৭৪) চলচ্চিত্রের জন্য সেরা পার্শ্ব অভিনেত্রী হিসেবে নিগার পুরস্কার

তথ্যসূত্র

বহিঃসংযোগ 
    বিশ্বকাপ ওয়েবসাইটে Nayyar সুলতানা চলচ্চিত্রের তালিকা
 ওয়ার্ল্ড ফিল্মের (সিআইটিডব্লুএফ) ওয়েবসাইটের সম্পূর্ণ সূচকে নায়ার সুলতানার চিত্রগ্রহণ

১৯৩৭-এ জন্ম
১৯৯২-এ মৃত্যু
পাকিস্তানি চলচ্চিত্র অভিনেত্রী
করাচির অভিনেত্রী
নিগার পুরস্কার বিজয়ী
মুহাজির ব্যক্তি
আলিগড় মুসলিম বিশ্ববিদ্যালয়ের প্রাক্তন শিক্ষার্থী
আলিগড়ের ব্যক্তি
২০শ শতাব্দীর পাকিস্তানি অভিনেত্রী
পাঞ্জাবি চলচ্চিত্র অভিনেত্রী
সিন্ধি চলচ্চিত্র অভিনেত্রী
পশতু চলচ্চিত্র অভিনেত্রী
উর্দু চলচ্চিত্র অভিনেত্রী
আজরা শেরওয়ানি

আজরা শেরওয়ানি  (১৯৪০-২০০৫) ছিলেন একজন পাকিস্তানি টেলিভিশন অভিনেত্রী যিনি ৩৫ বছরেরও বেশি সময় ধরে চিত্রজগতে বিভিন্ন ভূমিকায় কাজ করেছিলেন। তাঁর সবচেয়ে স্মরণীয় ভূমিকাগুলোর মধ্যে রয়েছে আঙ্কেল উরফি-তে গাজি আপা, তনহাইয়াঁতে আপা বেগম এবং ধুপ কিনারে-তে ফজিলত।

টেলিভিশন কর্মজীবন 
তিনি ১৯৬০ এর দশকের শেষের দিকে পিটিভির রাওয়ালপিন্ডি স্টুডিওতে নিজের কর্মজীবন শুরু করেছিলেন।

তিনি শেরওয়ানি মহসিন আলি, শেরিন খান, শাহজাদ খলিল, সুলতানা সিদ্দিকি, জহির খান এবং সাহিরা কাজমি সহ দেশের সেরা কয়েকজন প্রযোজকের সাথে কাজ করেছিলেন। তিনি ফাতিমা সুরাইয়া বাজিয়া, হাসিনা মইন এবং আনোয়ার মাকসুদ সহ তাঁর সময়ের সেরা কয়েকজন লেখকের সাথেও কাজ করেছিলেন।

ব্যক্তিগত জীবন 
পারিবারিক সূত্র অনুযায়ী শেরওয়ানি ভারতের মিরাটে জন্মগ্রহণ করেছিলেন। তিনি পাকিস্তান বিমান বাহিনীর এয়ার কমোডর নাফিস শেরওয়ানিকে বিয়ে করেছিলেন।

তিনি ২০০৫ সালের ১৯শে ডিসেম্বরে মার্কিন যুক্তরাষ্ট্রের ওকলাহোমার ওকলাহোমা সিটিতে মৃত্যুবরণ করেছিলেন।

তথ্যসূত্র

বহিঃসংযোগ 
 
 ভোর ট্রাইবাইট
 শ্রদ্ধা

১৯৪০-এ জন্ম
২০০৫-এ মৃত্যু
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
মুহাজির ব্যক্তি
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
বাবরা শরিফ

বাবরা শরিফ (  ; (জন্ম ১০ ডিসেম্বর ১৯৫৪)  হলেন একজন পাকিস্তানি চলচ্চিত্র অভিনেত্রী, তিনি ১৯৭০ এর দশকের মাঝামাঝি থেকে ১৯৮০ এর দশক অবধি তার অভিনয়ের সবচেয়ে বেশি পরিচিত। টেলিভিশন বিজ্ঞাপনে তিনি তার কর্মজীবন শুরু করেছিলেন। তিনি শহীদ, নাদিম, ওয়াহিদ মুরাদ, গোলাম মহেদিন, মুহাম্মদ আলী এবং সুলতান রাহি সহ তার সময়ের অনেক খ্যাতনামা অভিনেতাদের সাথে কাজ করেছেন। পাকিস্তানের উর্দু ছবিতে তার দুর্দান্ত সাফল্য ছিল। তিনি বিভিন্ন ভূমিকা পালন করেছিলেন যা অভিনেত্রী হিসাবে তাঁর বহুমুখিতা প্রমাণ করেছিল। কিছু সমালোচক তাকে পাকিস্তানের সময়কালের সেরা অভিনেত্রী হিসাবেও বিবেচনা করেছেন।

প্রারম্ভিক জীবন 
বাবরা শরিফ পাকিস্তানের লাহোরে একটি মধ্যবিত্ত পরিবারে জন্মগ্রহণ করেছিলেন। শৈশবকাল থেকেই তিনি চলচ্চিত্র শিল্প নিয়ে বেশ আগ্রহী নিয়েছিলেন।

সূত্র তালিকা 

১৯৫৪-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
লাহোরের অভিনেত্রী
পাকিস্তানি নারী মডেল
পাঞ্জাবি ব্যক্তি
সিতারা-ই-ইমতিয়াজ প্রাপক
নিগার পুরস্কার বিজয়ী
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
জারা শেখ

জারা শেখ (   ) হলেন একজন পাকিস্তানি মডেল এবং অভিনেত্রী। তিনি তেরে পেয়ার ম্যায় (২০০০), সলাখাইন (২০০৪) এবং লাজ (২০০৩) এর মতো বেশকিছু চলচ্চিত্রে অভিনয় করেছেন। তিনি "তেরে পেয়ার ম্যায় "ছবিতে অভিনয়ের জন্য শ্রেষ্ঠ অভিনেত্রী হিসেবে নিগার পুরস্কার এবং ''লাজ'' ছবিতে অভিনয়ের জন্য সেরা অভিনেত্রী হিসেবে লাক্স স্টাইল পুরস্কার অর্জন করেছেন।

অভিনীত চলচ্চিত্র

তথ্যসূত্র

বহিঃসংযোগ 
 

১৯৭৮-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি নারী মডেল
নিগার পুরস্কার বিজয়ী
লাহোরের অভিনেত্রী
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
পাঞ্জাবি ব্যক্তি
মদিহা শাহ

মদিহা শাহ হলেন একজন পাকিস্তানি চলচ্চিত্র ও মঞ্চ অভিনেত্রী  এবং নৃত্যশিল্পী। তিনি ১৯৮০ এবং ১৯৯০ এর দশকে চলচ্চিত্রজগতে সক্রিয় ছিলেন।

কর্মজীবন 
মদিহা শাহ একজন মডেল হিসাবে তার কর্মজীবন শুরু করেছিলেন এবং তার এক বন্ধু তাকে টেলিভিশনের সাথে পরিচয় করিয়ে দিয়েছিল। লাহোর টেলিভিশনে প্রচারিত পাঞ্জাবি ভাষার হরি ভারি ছাওন ছিল তার অভিনীত প্রথম নাটক।  ১৯৮৯ সালে তিনি রশিদ দারের টেলিভিশন নাটক সুরজ কে সাথ সাথ-এ শারীরিকভাবে প্রতিবন্ধী একটি মেয়ের চরিত্রে অভিনয় করেছিলেন। এরপর তিনি বেশ কয়েকটি টেলিভিশন ধারাবাহিক ও নাটকে অভিনয় করেছেন।

মদিহা শাহ ২০১৫ সালে ফ্যাশন ডিজাইনের প্রতি আগ্রহী হয়েছিলেন এবং সে বছরের জুলাইয়ে পাকিস্তানের করাচিতে একটি ফ্যাশন প্রদর্শনী করেছিলেন।

উল্লেখযোগ্য চলচ্চিত্র 

 ইন্টারন্যাশনাল লুটেরে
 জমিন আসমান
 লাট সাহেব
 ম্যায় নে পেয়ার কিয়া
 পাইসা সাওয়ান
 নাঙ্গে পাউন
 মুন্ডা কাশ্মীরি
 ম্যাব জিনা চাহতি হু
 নার্গিস
 নাগিন
 গুলফাম
 মাজাজান

তথ্যসূত্র 

১৯৭০-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
লাহোরের অভিনেত্রী
পাঞ্জাবি ব্যক্তি
উৎসবিহীন তথ্যসহ সকল নিবন্ধ
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
হিনা শাহিন

হিনা শাহিন (জন্ম: ২১ শে মার্চ ১৯৭১) হলেন একজন পাকিস্তানি টেলিভিশন, চলচ্চিত্র ও মঞ্চ অভিনেত্রী এবং মঞ্চ নৃত্যশিল্পী।

প্রারম্ভিক জীবন 
হিনা শাহীন পাকিস্তানের পাঞ্জাবের লাহোরে একটি মধ্যবিত্ত পরিবারে জন্মগ্রহণ করেছিলেন। তিনি লাহোর কলেজ অফ কমার্স থেকে বাণিজ্য বিষয়ে স্নাতক ডিগ্রি অর্জন করেছিলেন।

অভিনয়জীবন 
তিনি টেলিভিশন অভিনেত্রী হিসেবে তার কর্মজীবন শুরু করেছিলেন এবং ১৯৯০ এর দশকের শুরুতে কয়েকটি টিভি ধারাবাইকে অভিনয় করেছিলেন। তিনি বিখ্যাত চলচ্চিত্র পরিচালক সাইদ রিজভির ভাই বিজ্ঞাপন প্রযোজক/পরিচালক মাসুদ রিজভির সাথেও কাজ করেছেন। পরবর্তীতে তিনি চলচ্চিত্র শিল্পের দিকে ঝুঁকে কয়েকটি চলচ্চিত্রে অভিনয় করেন। ১৯৯১ সালে মুক্তিপ্রাপ্ত দিল ছিল তার প্রথম চলচ্চিত্র। কিন্তু তিনি কখনও খুব বেশি সাফল্য পাননি এবং তিনি কখনও কোনও প্রধান চরিত্রে অভিনয় করতে পারেননি। চলচ্চিত্রে ব্যর্থতার পর তিনি মঞ্চ নাটকের দিকে ঝুঁকে ছিলেন। তার মঞ্চ অভিনয় তাকে প্রয়োজনীয় খ্যাতি এনে দিয়েছিল। বর্তমানে তিনি কেবল মঞ্চ নাটকে কাজ করছেন।

তথ্যসূত্র 

১৯৭১-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
লাহোরের অভিনেত্রী
পাকিস্তানি মহিলা নৃত্যশিল্পী
২১শ শতাব্দীর পাকিস্তানি অভিনেত্রী
পাকিস্তানি নৃত্যশিল্পী
২০শ শতাব্দীর পাকিস্তানি অভিনেত্রী
সালোনি (পাকিস্তানি অভিনেত্রী)

জোহরা বেগম  ; ২৬শে এপ্রিল ১৯৫০১৫ অক্টোবর ২০১০) ছিলেন ১৯৬০ এর দশকের শেষদিক এবং ১৯৭০ এর দশকের গোড়ার দিকের একজন পাকিস্তানি চলচ্চিত্র অভিনেত্রী। তিনি একজন সফল অভিনেত্রী ছিলেন এবং অসংখ্য সফল চলচ্চিত্রে অভিনয় করেছিলেন। চিত্রজগতে তিনি সালোনি নামে পরিচিত ছিলেন।

ব্যক্তিগত জীবন 
সালোনি ১৯৫০ সালের ২৬শে এপ্রিল সিন্ধু প্রদেশের হায়দ্রাবাদে জন্মগ্রহণ করেছিলেন। তিনি ১৯৬৪ সালে গদ্দার চলচ্চিত্রে মোহাম্মদ আলি ও সুধীরের বিপরীতে অভিনয় দিয়ে চলচ্চিত্র জীবন শুরু করেছিলেন। তিনি পাঞ্জাবি এবং উর্দু উভয় ভাষার ছবিতেই অভিনয় করেছিলেন। তিনি ওয়াহিদ মুরাদ, ইউসুফ খান, এজাজ দুররানি ও আকমল খানের মতো বিশিষ্ট নায়কদের সাথে অভিনয় করেছিলেন।

মৃত্যু 
সালোনি নিজের মেয়ের সাথে দেখা করতে করাচিতে গিয়েছিলেন এবং ২০১০ সালের ১৫ অক্টোবরে লিভার বিকল হয়ে সেখানেই মৃত্যুবরণ করেছিলেন। লাহোরের গুলবার্গের ফেরদৌস মার্কেটের কাছে থাই পিন্ডে তাঁকে সমাধিস্থ করা হয়েছে। কয়েক বছর পর ২২ ডিসেম্বর, ২০১৫ তারিখে তাঁর স্বামী বারি মালিকও ৯৭ বছর বয়সে লাহোরে মারা যান।

তথ্যসূত্র

বহিঃসংযোগ 
 

১৯৫০-এ জন্ম
২০১০-এ মৃত্যু
পাকিস্তানি চলচ্চিত্র অভিনেত্রী
করাচির অভিনেত্রী
২০শ শতাব্দীর পাকিস্তানি অভিনেত্রী
সানিয়া সাইদ

সানিয়া সাইদ হলেন একজন পাকিস্তানি অভিনেত্রী এবং উপস্থাপিকা।

তিনি ১৯৮৯ সালে আধি দুনিয়া অনুষ্ঠানের জন্য ৮ই মার্চ টেলিভিশনে প্রচারিত অউরাত শীর্ষক একটি স্ট্রিট থিয়েটার নাটকে প্রথম টেলিভিশনে উপস্থিত হয়েছিলন। তিনি নেটওয়ার্ক টেলিভিশন মার্কেটিংয়ের করাচি কেন্দ্রের প্রথম ঘোষক ছিলেন। এরপর তিনি সহিরা কাজমি পরিচালিত হাসিনা মঈনের  আহট ধারাবাহিকে অভিনয় করেন। এরপর যথাক্রমে ১৯৯১ ও ১৯৯২ সালে জার্ক পরিচালিত আনোয়ার মাকসুদের সিতারা অউর মেহরুনিসা চলচ্চিত্রে অভিনয় করেন। দুই দশকেরও বেশি সময় ধরে তিনি থিয়েটার এবং টেলিভিশনে কাজ করছেন।

ব্যক্তিগত জীবন 
সানিয়া সাইদ ১৯৭২ সালের ২৮ আগস্ট করাচিতে জন্মগ্রহণ করেছিলেন। তার পিতা মনসুর সাইদ একজন রাজনৈতিক কর্মী ছিলেন এবং উর্দুতে বই, তথ্যচিত্র ও থিয়েটার নাটক অনুবাদ করেছিলেন। তার মা আবিদা সাইদ একজন মন্টেসোরিয়ান এবং ১৯৮৩ সালে তিনি সিডলিং মন্টেসোরি স্কুল প্রতিষ্ঠা করেছিলেন।

তথ্যসূত্র

বহিঃসংযোগ 
   
 

১৯৭২-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
করাচির অভিনেত্রী
করাচি বিশ্ববিদ্যালয়ের প্রাক্তন শিক্ষার্থী
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
খালিদা রিয়াসাত

খালিদা রিয়াসাত (  ; ১ জানুয়ারি, ১৯৫৩- ২৬ আগস্ট, ১৯৯৬) ছিলেন একজন প্রবীণ পাকিস্তান টেলিভিশন অভিনেত্রী।  রুহি বানু এবং উজমা গিলানির পাশাপাশি তিনি ১৯৭০ এবং ১৯৮০-এর দশকের গোড়ার দিকে পাকিস্তানের টেলিভিশন পর্দায় আধিপত্য বিস্তার করেছিলেন।

পরিবার 
তিনি উল্লেখযোগ্য টেলিভিশন ব্যক্তিত্ব আয়েশা খানের ছোট বোন ছিলেন।

কর্মজীবন 
রিয়াসাতের প্রথম নাটকটি ছিল নামদার  নামক একটি গোয়েন্দা ধারাবাহিক। ১৯৭০-এর দশকের শেষের দিকে হাসিনা মইনের ধ্রুপদী বান্দিশের সাথে তার কর্মজীবন শুরু হয়েছিল। তিনি অভিনেতা মঈন আখতারের সাথে আনোয়ার মাকসুদের হাফ-প্লেট চলচ্চিত্রে অভিনয় করেছিলেন। তার কয়েকটি উল্লেখযোগ্য নাটক হল পানাহ, বান্দিশ, ধূপ, দিওয়ার, খোয়া হুয়া আদমি, সিলভার জুবিলি, তাবির, আব তুম জাসাক্তে হো এবং পারোসি।

মৃত্যু 
খালিদা রিয়াসাত ক্যান্সারে আক্রান্ত হয়ে ১৯৯৬ সালের ২রা আগস্টে ৪৩ বছর বয়সে মৃত্যুবরণ করেছেন।

তথ্যসূত্র 

১৯৫৩-এ জন্ম
১৯৯৬-এ মৃত্যু
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
মুহাজির ব্যক্তি
২০শ শতাব্দীর পাকিস্তানি অভিনেত্রী
পাকিস্তানে ক্যান্সারে মৃত্যু
সঙ্গীতা (পাকিস্তানি অভিনেত্রী)

পারভিন রিজভি ( ; জন্ম ১৪ জুন ১৯৪৭) হলেন একজন পাকিস্তানি চলচ্চিত্র অভিনেত্রী, চলচ্চিত্র নির্মাতা এবং ধারাবাহিক টেলিভিশন নাটক পরিচালিকা। চিত্রজগতে তিনি সঙ্গীতা নামে সমধিক পরিচিত।

প্রাথমিক জীবন 
পারভিন রিজভি ১৯৪৭ সালের ১৪ জুন ব্রিটিশ ভারতের করাচিতে জন্মগ্রহণ করেছিলেন। তার মা মেহতাব রিজভিরও চিত্রজগতের সাথে সংশ্লিষ্ট ছিলেন। উপরন্তু, তার ছোট বোন নাসরিন রিজভিও (পেশাগতভাবে কবিতা নামে পরিচিত) পাকিস্তানি চলচ্চিত্রের সাথে যুক্ত। ব্রিটিশ-আমেরিকান অভিনেত্রী জিয়া খান হলেন তার ভাতিজি।

পুরস্কার ও স্বীকৃতি 
 মুট্টি ভর চাওয়াল (১৯৭৮) চলচ্চিত্রের জন্য সেরা নির্মাতা হিসেবে নিগার পুরস্কার
 মুট্টি ভর চাওয়াল  (১৯৭৮) চলচ্চিত্রের জন্য সেরা অভিনেত্রী হিসেবে নিগার পুরস্কার
 ইয়ে আমান (১৯৭১) এবং মেরা বদনাম (১৯৮৪) চলচ্চিত্রের জন্য সেরা সহায়ক অভিনেত্রী হিসেবে নিগার পুরস্কার
 সোসাইটি গার্ল এবংসোনার চান্দি (১৯৮৩)চলচ্চিত্র চলচ্চিত্রের জন্য বিশেষ নিগার পুরস্কার

তথ্যসূত্র 

১৯৪৭-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি চলচ্চিত্র পরিচালক
পাকিস্তানি টেলিভিশন অভিনেত্রী
পাকিস্তানি টেলিভিশন পরিচালক
পাকিস্তানি চলচ্চিত্র প্রযোজক
নিগার পুরস্কার বিজয়ী
মুহাজির ব্যক্তি
২১শ শতাব্দীর পাকিস্তানি অভিনেত্রী
পশতু চলচ্চিত্র অভিনেত্রী
পাঞ্জাবি চলচ্চিত্র অভিনেত্রী
২০শ শতাব্দীর পাকিস্তানি অভিনেত্রী
উর্দু চলচ্চিত্র অভিনেত্রী
প্রাইড অব পারফরম্যান্স প্রাপক
রেশম (পাকিস্তানি অভিনেত্রী)

রেশম হলেন একজন পাকিস্তানি চলচ্চিত্র এবং টেলিভিশন অভিনেত্রী এবং মডেল। তিনি পাকিস্তানি টেলিভিশনের অন্যতম সর্বোচ্চ পারিশ্রমিক প্রাপ্ত অভিনেত্রী। তিনি সঙ্গম (১৯৯৭) চলচ্চিত্রে অভিনয়ের জন্য শ্রেষ্ঠ অভিনেত্রী হিসেবে জাতীয় পুরস্কার অর্জন করেছেন। তিনি ১৯৯৫ সালে জীব চলচ্চিত্রে অভিনয়ের মধ্য চলচ্চিত্রজগতে আত্মপ্রকাশ করেছিলেন এবং ১৯৯০-এর দশকে ললিউডের একজন শীর্ষস্থানীয় অভিনেত্রী ছিলেন। তার উল্লেখযোগ্য চলচ্চিত্রের মধ্যে রয়েছে জীব (১৯৯৫), ঘুঙ্ঘট (১৯৯৬), দুপাট্টা জল রাহা হ্যায় (১৯৯৮), পাল দো পাল (১৯৯৯), এবং স্বারঙ্গি (২০১৫)। তিনি জান্নাত কি তালাশ (১৯৯৯) চলচ্চিত্রের জন্য শ্রেষ্ঠ অভিনেত্রী হিসেবে নিগার পুরস্কার পেয়েছিলেন।

চলচ্চিত্র জীবনের পাশাপাশি তিনি টেলিভিশন নাটকেও সক্রিয়। এছাড়াও, তিনি অতিপ্রাকৃত টেলিভিশন ধারাবাহিক নাগিন (২০১৭-২০১৯)-এ একজন সাপুড়ের চরিত্রেও অভিনয় করেছেন।

২০১২ সালে ফ্রান্সে তিনি একটি ইস্টার্ন ওয়্যার বুটিক চালু করেছেন।

ব্যক্তিজীবন 
রেশম একটি পাঞ্জাবি পরিবারে জন্মগ্রহণ করেছিলেন। তিনি লাহোর থেকে প্রাথমিক শিক্ষা পেয়েছিলেন এবং ম্যাট্রিক পর্যন্ত পড়াশোনা করেছেন। তিনি সাত বছর বয়সে তার মাকে হারিয়েছিলেন এবং তার বড় বোনের কাছে বড় হয়েছিলেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
নিগার পুরস্কার বিজয়ী
পাঞ্জাবি ব্যক্তি
প্রাইড অব পারফরম্যান্স প্রাপক
রানি (পাকিস্তানি অভিনেত্রী)

রানি (পাঞ্জাবি,  ; ৮ ই ডিসেম্বর, ১৯৪৬ - ২৭ মে, ১৯৯৩) ছিলেন একজন পাকিস্তানি চলচ্চিত্র এবং টেলিভিশন অভিনেত্রী।  তিনি ১৯৬০ এর দশকের শেষের দিকে সাফল্য অর্জন করেছিলেন যখন তিনি বিখ্যাত অভিনেতা এবং প্রযোজক ওয়াহিদ মুরাদের সাথে একটি জনপ্রিয় জুটি তৈরি করেছিলেন। তিনি উপমহাদেশের অন্যতম সফল অভিনেত্রী ছিলেন এবং চলচ্চিত্রে তার নৃত্য অভিনয়ের জন্যও জনপ্রিয় ছিলেন। তার প্রকৃত নাম ছিল নাসিরা বেগম।

মৃত্যু 

কন্যা রাবিয়ার বিয়ের মাত্র কয়েক দিন পরে ১৯৯৩ সালের ২৭ মে করাচিতে ৪৬ বছর বয়সে ক্যান্সারে মৃত্যবরণ করেন তিনি। রানির মৃত্যুর কিছুদিন পরে তার গুরুতর অসুস্থ মা মারা গিয়েছিলেন। তার একমাত্র বোনও তার তিন মাস পরে মারা যান। লাহোরের মুসলিম টাউন সিমেট্রিতে রানি এবং তার মাকে পাশাপাশি সমাধিস্থ করা হয়েছে।

পুরস্কার 
রানি ১৯৬৮ সালে মেরা ঘর মেরি জান্নাত চলচ্চিত্রের জন্য একটি নিগার পুরস্কার জিতেছিলেন। তিনি ১৯৮৩ সালে সোনা চান্দি ছবিতে অভিনয়ের জন্য শ্রেষ্ঠ অভিনেত্রী হিসেবে আরও একটি নিগার পুরস্কার জিতেছিলেন।

তথ্যসূত্র

১৯৪৬-এ জন্ম
১৯৯৩-এ মৃত্যু
পাকিস্তানি চলচ্চিত্র অভিনেত্রী
পাকিস্তানি নারী মডেল
লাহোরের অভিনেত্রী
নিগার পুরস্কার বিজয়ী
পশতু চলচ্চিত্র অভিনেত্রী
পাকিস্তানি টেলিভিশন অভিনেত্রী
পাঞ্জাবি ব্যক্তি
পাঞ্জাবি চলচ্চিত্র অভিনেত্রী
পাঞ্জাবি নারী
২০শ শতাব্দীর পাকিস্তানি অভিনেত্রী
উর্দু চলচ্চিত্র অভিনেত্রী
ইফফাত রহিম

ইফফাত রহিম () হলেন একজন পাকিস্তানি প্রাক্তন মডেল যিনি ১৯৮০-এর দশকের শেষের দিকে এবং ১৯৯০-এর দশকের গোড়ার দিকে বেশ সাফল্য অর্জন করেছিলেন।  তিনি পাকিস্তানি ধারাবাহিক নাটকমহব্বত আগ সি-তে আপা জি (রুখসানা) চরিত্রে অভিনয়ের জন্য পরিচিত। এই চরিত্রে অভিনয়ের জন্য তিনি সেরা অভিনেত্রী (জুরি) পুরস্কার সহ বেশকিছু স্বীকৃতি এবং প্রশংসা অর্জন করেছেন। তিনি ইফফাত ওমর নামেও পরিচিত।

মডেলিংয়ের পাশাপাশি তিনি একজন পরিচালক ও প্রযোজকও, বিভিন্ন টিভি শোতে তাঁর ভূমিকা রয়েছে। তিনি ২০০৪ সালে সিন্ধু টিভির প্রথম পুরস্কার অনুষ্ঠানে সেরা ফ্যাশন ম্যাগাজিন আয়োজক হিসেবে একটি পুরস্কার জিতেছিলেন। তিনি সি টিভিতে মেহমান নওয়াজ রিয়েলিটি রন্ধন অনুষ্ঠানে অংশ নিয়েছিলেন এবং সেমিফাইনাল পর্যন্ত বহাল ছিলেন। ২০১৯ সালে তিনি "স্যে ইট অল উইথ ইফফাত ওমর" ওয়েব ধারাবাহিকটি প্রযোজনা এবং উপস্থাপনা করেছিলেন।

পুরস্কার 

 মোহাব্বত আগ সি (২০১৬) চলচ্চিত্রের জন্য সেরা অভিনেত্রী (জুরি) হিসেবে ৪র্থ সার্ভিস হাম পুরস্কার।

তথ্যসূত্র 

জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি নারী মডেল
জন্মের বছর অনুপস্থিত (জীবিত ব্যক্তি)
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
আরজুমান্দ রহিম

আরজুমান্দ রহিম () হলেন একজন পাকিস্তানি টেলিভিশন অভিনেত্রী, পরিচালিকা এবং প্রযোজক। তিনি বিভিন্ন টেলিভিশন চ্যানেলের বিভিন্ন ধারাবাহিক নাটকে অভিনয় করেছেন।  তিনি সুনো চান্দা ২ ধারাবাহিক নাটকে তার অভিনীত "পরী " চরিত্রের জন্য তিনি সবচেয়ে বেশি পরিচিত।

কর্মজীবন 
আরজুমান্দ রহিম ১৯৯৫ সালে কলেজ জীবনেই অভিনেত্রী হিসাবে তার কর্মজীবন শুরু করেছিলেন। পরে ২০০৪ সালে তিনি বিভিন্ন ধারাবাহিক নাটকে অভিনয় শুরু করেন। ২০০৬ সালে "আর্ট রেপুউইক" নামে তিনি তার নিজস্ব প্রযোজনা প্রতিষ্ঠান চালু করেছেন। তিনি ২০০৫ সালে শাহরুখ খান কি মউত (স্বল্পদৈর্ঘ্য) চলচ্চিত্রটি প্রযোজনা করেছিলেন এবং টিভিওয়ান গ্লোবালে চ্যানেলের জন্য হোটেল ধারাবাহিকটিও প্রযোজনা করেছিলেন।

তথ্যসূত্র

বহিঃসংযোগ 
 
 আরজুমানদ রহিম টিভি.কম.পি.কে.

১৯৮০-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি টেলিভিশন পরিচালক
করাচির অভিনেত্রী
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
নারী টেলিভিশন প্রযোজক
আসমা আব্বাস

আসমা আববাস (  ) হলেন একজন পাকিস্তানি অভিনেত্রী, প্রযোজক, গায়িকা এবং উপস্থাপিকা। উর্দু চলচ্চিত্র এবং টেলিভিশনে পার্শ্ব চরিত্রে অভিনয়ের জন্য তিনি সমধিক পরিচিত। তিনি ২০১৮ সালে জনপ্রিয় ধারাবাহিক নাটক রঞ্জ রঞ্জা কার্দি-তে ভোলার মায়ের চরিত্রে অভিনয় করেছিলেন। তিনি এটিভিতে আওয়াজ দে কাহান হ্যায় শীর্ষক টকশো অনুষ্ঠানটি সঞ্চালনা করেছিলেন।

জীবন এবং কর্মজীবন 
আসমা আব্বাস হলেন লেখক ও সাংবাদিক আহমাদ বশিরের কন্যা, অভিনেত্রী বুশরা আনসারি ও সুম্বুল শহিদের বোন। অভিনেত্রী জারা নূর আব্বাস তার মেয়ে। তার উল্লেখযোগ্য অভিনয়ের মধ্যে রয়েছে দস্তান (২০১০), গোহর-ই-নায়েব (২০১৩), নানহি (২০১৩), লাডো ম্যায় পালি (২০১৪), লাজ (২০১৬), কোই চাঁদ রাখ (২০১৮), রঞ্জ রঞ্জ কার্দি (২০১৮), বেটি (২০১৮) এবং খুদ পারাস্ত (২০১৮)। তিনি ঐতিহাসিক নাটক দিওয়ার-ই-সাবে দিলদার বেগম চরিত্রে অভিনয় করেছিলেন।

তথ্যসূত্র 

১৯৫৮-এ জন্ম
জীবিত ব্যক্তি
২১শ শতাব্দীর পাকিস্তানি অভিনেত্রী
সানা আসকারি

সানা আসকারি (  ; জন্ম ২৩ এপ্রিল ১৯৮৮) হলেন একজন পাকিস্তানি মডেল এবং অভিনেত্রী। বরাত ধারাবাহিকে 'লায়লা' চরিত্রে অভিনয়ের মাধ্যমে তিনি খ্যাতি অর্জন করেছেন।

প্রারম্ভিক জীবন 
সানা আসকারি আমেরিকায় বড় হয়েছেন এবং বেকনহাউস স্কুলে পড়াশোনা করেছেন। তিনি ২০১০ সালে ন্যাশনাল একাডেমি অফ পারফর্মিং আর্টস (এনএপিএ) থেকে স্নাতক ডিগ্রি অর্জন করেছেন।

কর্মজীবন 
সানা আসকারি এআরওয়াই ডিজিটালের দরিচা  ধারাবাহিকে ইমরান আসলামের বিপরীতে প্রথমবারের মত কেন্দ্রীয় চরিত্রে অভিনয় করেছিলেন। তিনি ডলি কি আয়েগি বরাত, আজার কি আয়েগি বরাত, তাক্কে কি আয়েগি বরাত, আনি কি আয়েগি বরাত প্রভৃতি ধারাবাহিকে বুশরা আনসারি, আয়শা ওমর, জাভেদ শেখ, আলিশা ইউসুফ, সাবা হামিদ এবং হিনা দিলপাজেরের মতো অভিনয়শিল্পীদের সঙ্গে কাজ করেছেন। এছাড়াও তিনি এআরওয়াই ডিজিটালে ফয়সাল কুরেশির বিপরীতে খুশবু কা ঘর , জিও টিভিতে আজফার রেহমানের বিপরীতে লেডিজ পার্ক এবং হাম টিভিতে ফাহাদ মুস্তাফা, সাবা হামিদ এবং আলিশা ইউসুফের সাথে ম্যায় আব্দুল কাদির হু ধারাবাহিকে অভিনয় করেছেন। তিনি নাদিয়া খান উপস্থাপিত জাগো পাকিস্তান জাগো এবং গুড মর্নিং পাকিস্তান অনুষ্ঠান অতিথি হিসেবেও উপস্থিত হয়েছিলেন।

তথ্যসূত্র 

১৯৮২-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি নারী মডেল
লাহোরের অভিনেত্রী
করাচির অভিনেত্রী
উদ্ধৃতি শৈলীতে উর্দু ভাষার উৎস (ur)
২১শ শতাব্দীর পাকিস্তানি অভিনেত্রী
সনম বালুচ

সনম বালুচ হিসবানি (; জন্ম ১৪ জুলাই ১৯৮৬) হলেন একজন পাকিস্তানি অভিনেত্রী এবং টেলিভিশন উপস্থাপিকা। তিনি কেটিএনে সনম স্মল রুম  এবং সামা টিভিতে প্রভাতী অনুষ্ঠান সহ বিভিন্ন টেলিভিশন অনুষ্ঠানে উপস্থাপনা করেছেন।  অভিনেত্রী হিসাবে তিনি দস্তান (২০১০) এবং দুর-ই-শেহওয়ার (২০১২) সহ বেশকিছু জনপ্রিয় ধারাবাহিক নাটকেও অভিনয় করেছেন।

ব্যক্তিগত জীবন 
সনম বালুচ ২০১৩ সালের ১২ অক্টোবরে তার সহকর্মী আবদুল্লাহ ফরহাতুল্লাহকে করাচিতে একটি সাধারণ বিবাহ-অনুষ্ঠানে বিয়ে করেছিলেন। ফরহাতুল্লাহ একজন গায়ক, গীতিকার এবং উপস্থাপক। সামা টিভিতে কাজের সময় তাদের দেখা হয়েছিল এবং দীর্ঘদিন ধরে তারা ভাল বন্ধু ছিল। বিয়ের পর সনম বালুচ তার নাম পরিবর্তন করে সনম আবদুল্লাহ করেছিলেন এবং পরবর্তীতে তাদের বিবাহ বিচ্ছেদ হয়েছে।

তথ্যসূত্র

বহিঃসংযোগ 
 
 

১৯৮৬-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
উর্দু চলচ্চিত্র অভিনেত্রী
করাচির অভিনেত্রী
বালুচ ব্যক্তি
২১শ শতাব্দীর পাকিস্তানি অভিনেত্রী
নারী টেলিভিশন সাংবাদিক
বালুচ অভিনেত্রী
সনম চৌধুরি

সনম চৌধুরি হলেন একজন পাকিস্তানি প্রাক্তন অভিনেত্রী।  তিনি তার ধারাবাহিক নাটক আসমানোঁ পে লিখা (২০১৩)-এর জন্য সুপরিচিত। ভুল ধারাবাহিকে অভিনয়ের জন্য তিনি শ্রেষ্ঠ অপেরা অভিনেত্রী বিভাগে ৩য় হাম পুরস্কারের জন্য মনোনীত হয়েছিলেন।

অভিনয়কর্ম

টেলিভিশন

চলচ্চিত্র

তথ্যসূত্র 

১৯৯১-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
করাচির অভিনেত্রী
২১শ শতাব্দীর পাকিস্তানি অভিনেত্রী
মার্কিন যুক্তরাষ্ট্রে পাকিস্তানি অভিবাসী
সনম জুং

সনম জুং (  ) হলেন একজন পাকিস্তানি অভিনেত্রী, মডেল, টেলিভিশন উপস্থাপিকা এবং ভিডিও জকি।

কর্মজীবন 
সন জুং ২০০৮ সালে বিবিএ পড়াকালে প্লে টিভিতে ভিডিও জকি হিসেবে কর্মজীবন শুরু করেছিলেন, তারপরে ২০১০ সালে এমবিএ পড়াকালে আগ টিভিএ চলে গিয়েছিলেন। তিনি ইমরান আব্বাস নকভি, সারওয়াত গিলানি, আইজাজ আসলাম এবং সাবা হামিদের বিপরীতে হাম টিভিতে দিল ই মুজতার চলচ্চিত্রে অভিনয়ের মধ্য দিয়ে চলচ্চিত্রজগতে প্রবেশ করেছিলেন। ২০১৩ সালে তিনি মিকাল জুলফিকার এবং আদিল হুসেনের বিপরীতে মোহবত সুব কা সিতারা হ্যায় চলচ্চিত্রে অভিনয় করেছিলেন। এরপর তিনি আদনান সিদ্দিকি এবং হারিম ফারুখকে নিয়ে মেরে হামদুম মেরে দোস্ত-তে অভিনয় করেছেন। তারপরে তিনি ২০১৫ সালে ইমরান আব্বাস নকভির সঙ্গে পুনরায় আলবিদা-তে অভিনয় করেছেন।

২০১৪ সাল থেকে ২০১৮ সালের ৩০ নভেম্বর পর্যন্ত তিনি হাম টিভিতে জাগো পাকিস্তান জাগো অনুষ্ঠানের উপস্থাপিকা ছিলেন।

ব্যক্তিগত জীবন 
সনম জুং ২০১৬ সালের জানুয়ারিতে পাইলট সৈয়দ আব্দুল কাসেম জাফরিকে বিয়ে করেছেন। তিনি ২০১৬ সালের নভেম্বরে আলেয়া জাফরি নামে একটি কন্যা সন্তানের জন্ম দিয়েছেন।

তথ্যসূত্র 

১৯৮৮-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
পাকিস্তানি নারী মডেল
করাচির অভিনেত্রী
২১শ শতাব্দীর পাকিস্তানি অভিনেত্রী